
PROME MINISTER EVELYN WEVER-CROES —- 


Aruba ta den cumplimento cu tur condicion: 


ARUBA TA HAYA 12 MIYON FLORIN SOSTEN 


DI LIKIDES PA PROME KWARTAAL 2022 


Den reunion di Conseho di Minister di Reino awe 25 februari, 
Aruba su peticion pa sosten di likides a wordo aproba, 12 miyon 
florin pa e prome kwartaal di 2022. Aruba ta den cumplimento 
cu tur e condicionnan. 


Inicialmente Aruba a haci un peticion pa un suma mas halto. 
Sinembargo, na comienso di aña nos tabata tin placa ainda 
riba cuenta di pais Aruba, y Caft a conclui cu nos no mester 
di full e suma. E placa cu tabata tin na comienso di aña riba 
cuenta di pais Aruba, tabata debi na atrasonan den pago di 
luna di december, y no tabata placa destina pa januari. A trata 
na splica Caft pero sin resultado. 


Gobierno di Aruba ta hopi satisfecho cu e suma aki, cu ta yuda 
den pago di e cuentanan pa e prome kwartaal pa 2022. 


Tranche kwartaal 2, 2022 

Awor ta cuminsa e trabounan pa peticion di sosten di likides pa 
e di dos kwartaal. Den reunion di Conseho di Minister di Reino 
awe mainta, ya caba a anticipa cu pa e di dos kwartaal Hulanda 
kier conseho di Caft riba algun otro punto, por ehempel: 


- Cuanto di e placa di Loonsubsidie cu a wordo paga 
dimas, a wordo cobra bek; aki na Aruba companianan a cobra 
124 miyon florin dimas, parti a wordo paga caba, pero ainda 
falta pa cobra 113 miyon florin. 

- Status di presupuesto 2022, na Aruba esaki a wordo 
entrega a Parlamento e siman aki, y ta wordo spera cu prome 
cu e siguiente peticion di sosten di likides, esaki lo wordo trata 
den Parlamento. 

- Recortenan structural den gastonan di AZV, pues aki lo 
midi con efectivo AZV tabata y lo ta den e recortenan. 

- ConArubata avansando denehecucion die Landspakket; 
pa cu esaki no ta premira problema, mirando cu Aruba ta den 
cumplimento cu e condicionnan. 

Probablemente lo pone un, mas of tur e puntonan aki como 
condicion pa e siguiente tranche di sosten di likides. E 
siguiente tranche ta sumamente importante pasobra den e 
tranche ey tin e placa cu Gobierno ta presta pa por paga e mita 
vakantie uitkering na empleadonan publico. Gobierno di Aruba 
ta bay traha riba esaki diligentemente y ta conta riba sosten y 
cooperacion di comunidad den esaki. 

Pabien Aruba, cu e sosten di likides aki. Awor nos por sigui 
traha na recuperacion di nos pais. 

Minister President Evelyn Wever-Croes: 


GOBIERNO DI ARUBA TIN TUR ATENCION PA 
E CONFLICTO NA UKRANIA 


Diabierna mainta 25 di februari, Prome Minister Evelyn Wever- 
Croes a dirigi su mes na pueblo di Aruba den un discurso nacional 
en bista di e invasion di Rusia den Ukraina. Consecuentemente 
Merca y Union Europeo a impone sanccionnan riba Rusia 
haciendo esaki un conflicto internacional hopi complica. 


“Mundo ainda ta purba di recupera di COVID-19, y awor nos ta 
haya nos confronta cu esaki. 

Apesar cu ta trata di un conflicto cu ta casi 10 mil kilometer leu, 
den e mundo global cu nos ta aden, conflictonan asina sin duda 
ta bay tin efectonan riba nos tambe. 


P'esey mi ta dirigi mi mes na boso, pa di un banda nos tur ta alerta 
y prepara, y na otro banda, pa nos no bay den panico. E suseso 
aki ta un otro shock externo, cu nos no tin ningun influencia riba 
dje. Mescos cu Covid tambe tabata un shock externo cu nos no 
por a influencia, ni kico nos a haci, nos tabata sa cu e lo yega 
Aruba y afecta nos tambe. Asina e conflicto aki ta tambe, y nos 
mester prepara p'e mescos cu nos a prepara pa COVID. Nos a 
haci'e un biaha caba, nos por haci'e atrobe. 


Ta importante pa bo sa cu Gobierno di Aruba ta haciendo 
tur lo posibel pa ta miho informa posibel di e situacion, 
pa asina por tuma e miho decisionnan pa nos pais y pa 
cada ciudadano. Pa asina nos por ta prepara pa mitiga 
e efectonan cu bin di e conflicto aki y sigura e siguridad 
nacional di nos pai. 


Nos no ta mira cu e invasion di Rusia den Ukraina lo 
tin efecto directo riba Aruba awor, pero indudablemente 
nos tambe lo sinti e efectonan indirecto. 


Kico asina nos por spera? 


- Prijs di crudo a aumenta drasticamente, pasobra door 

di e conflicto y sancionnan economico severo, crudo a bira algo 
schaars, y e paisnan grandi ta uza nan poder riba e crudo pa 
influencia e conflicto. Pa nos esey kiermen cu prijs di gasoline lo 
bay aumenta, y si e conflicto sigui pa mas tempo, hasta prijs di 
awa y coriente lo por aumenta cu tempo, door di e conflicto aki. 
Gobierno lo trata di mitiga esaki, mas tanto cu ta na nos alcanse, 
pero mester tene na consideracion cu nos poder financiero no ta 
hopi grandi ainda door di e efectonan di COVID. 


- Nos ta vigila tambe ki efecto esaki tin riba nos turismo, 
dependiendo di ki posicion Merca tuma den esaki, por pone cu 
mericanonan lo pensa na pospone nan vacacion pa Aruba. Nos 
ta trahando caba, a traves di ATA, pa monitorea esaki y pa tuma 
decisionnan pa mitiga e efecto. Mientras tanto, ban nos cada 
un sigui trata nos bishitantenan cu cordialidad y amabilidad, pa 
asina nan sigui bishita nos. 


- Otro efecto cu nos ta hopi alerta pe ta atakenan cibernetico, 
“cyber security”, pa esaki nos tin un maneho caba y nos a bin 
ta preparando pa evita un calamidad. Nos a avisa tur empresa 
y instituto vital caba, y mi kier haci un apelacion na cada 
ciudadano pa ta extra alerta pa hacking di computer y celular, 
y pa tuma accionnan preventivo mesora. Empresanan mester 
educa empleadonan, update password, y sea extra alerta. Den 


e siguiente dianan nos lo duna mas informacion, conseho y tips 
simpel con abo por proteha bo mes contra atakenan cibernetico. 


- Nos ta monitorea tambe e situacion na Venezuela, en bista 
cu Presidente Maduro a expresa su sosten na Rusia. Marina 
Hulandes ta extra alerta pa cu esaki, maske nos no ta premira 
problema riba e tereno aki. 


- Inflacion indudablemente lo bira un problema pa henter mundo, 
y pa Aruba tambe, debi cu Aruba ta importa practicamente tur 
producto; consecuentemente nos ta importa inflacion di otro pais 
tambe. Esaki lo afecta nos debe nacional y e capacidad di pago 
di debe door di interes halto. Tur esaki ta pone cu nos lo mester 
ta mas economico, cambia nos habitonan di gasta placa, spaar 
awa y coriente, ‘car pool’ pa trabou of ora di hiba iuinan scol, biba 
mas saludable, talves planta mas, etc. 


Esaki ta locual awor nos ta mirando pa Aruba. Ohala cu ningun 
di e retonan aki bira realidad, pero si en caso nan bira realidad, 
e ta importante pa nos ta prepara. Pa Gobierno ta 
prepara, pa nos sector comercial ta prepara, pa tur 
ciudadano prepara, pa henter Aruba ta prepara. 


Apesar cu ta temponan dificil, mi ta para aki bo 
dilanti, un biaha mas, pa pidi bo pa NO bay den 
panico. Ban keda cu cabes friew pasobra si nos tur 
bay den panico, of nos bira negativo, ta problema y 
reto so nos ta wak. 


Sigui noticianan internacional, pero no keda wak 
nan henter dia, pa e no deprimi bo; no bay tras di 
cada noticia cu sali, cu bo no sa si ta fake of no, no 
ta tur alerta ta aplicable pa Aruba. Gobierno lo duna 
update regular, di informacion relevante pa Aruba. 
Tene cuenta cu e situacion ta cambia lihe, y p'esey 
ta importante pa sigui noticia oficial di Gobierno. 


Y ban purba wak tur cos desde un angulo positivo, pa asina nos 
mira solucion pa e problemanan y oportunidadnan nobo cada dia. 


Mi ta sigura bo cu Gobierno tin tur atencion pa e conflicto aki. 
Tur nos instituto y autoridadnan, Relacion Exterior di Hulanda, 
Marina Hulandes, Seguridad Nacional, NCTVI, ta trahando 
hunto pa monitoria y conseha Gobierno di e desaroyo pa asina 
garantisa e siguridad nacional di Aruba. Y nos ta traha hunto cu 
instituto y autoridadnan den Reino Hulandes y internacional. Nos 
no ta nos so den esaki. 


Mientras tanto, nos cu ta kere den e 
Ser Supremo, loke nos por haci ta uni 
den oracion. Oracion pa e pueblo di 


Ukraina cu ta bibando momentonan 


di teror y hopi angustia. Oracion pa 
sano huicio prevalece, y oracion pa un 
resolucion pacifico pronto. 

Minister President ta contesta Fraccion di AVP den Parlamento: 


MINISTER DANGUI ODUBER NO TA 
BOU INVESTIGACION 


Diamars ultimo Parlamentario Gerlien Croes y otronan di 
Fraccion di AVP a cuestiona Minister President di no a informa 
Parlamento di un supuesto investigacion di Ministerio Publico 
contra Minister Dangui Oduber. Nan a hasta manda un carta 
haciendo e pregunta ey, insinuando cu Minister Oduber mester 
wordo investiga, y mes momento nan a conclui cu Minister 
President tambe ta culpabel pasobra e no a informa Parlamento 
cu Minister Oduber supuestamente ta wordo investiga den e 
caso di falsificacion di e certificadonan di vacunacion. 


Minister President mesora a tuma contacto cu Ministerio 
Publico pa sa si tin Minister bou investigacion den e caso di 
falsificacion di certificadonan di vacunacion, cu a confirma 
cu Minister Dangui Oduber no ta bou investigacion. Mesora 
Minister President a contesta Parlamentario Gerlien Croes y 
otronan di Fraccion di AVP den un carta fecha 24 di februari 
2022. 


Mas aleu Minister President a informa e Fraccion di AVP cu 


Ministerio Publico a confirma cu e investigacion ta contra 
algun ex contractant cu tabata traha na DVG. E investigacion 
ta den man di Landsrecherche riba instruccion di Procurador 
General. Ta importante pa bolbe menciona cu esnan cu a paga 
pa e certificadonan falsifica tambe ta cometiendo algo ilegal, 
y por haya nan mes den hopi problema. E investigacion ta 
andando ainda, y recientemente tabata tin mas detencion. For 
di e investigacion ta mustra cu ta algun certificado “tientallen” 
a wordo falsifica y no centenaris ni miles manera e Fraccion di 
AVP ta sugeri. 


E Fraccion di AVP a cuestiona Minister President cu lo no a 
informa Parlamento y a referi na articulonan 16, 13 y 2 di e ley 
di Integridad. Den un carta hopi elabora, Minister President 
a splica cada un di e articulonan ey pa mustra cu (1) nan no 
ta aplicable den e caso aki, y (2) cu e no a comete ningun 
falta cu Parlamento pasobra simplemente e minister no ta bou 
investigacion. 


Minister President a finalisa e carta bisando cu Gabinete 
Wever-Croes 2 ta para pa Integridad. Gabinete Wever-Croes 
ta rechasa cualquier forma di corupcion y ta atende cu esaki 
cu man duro. Den esaki Gabinete Wever-Croes kier duna e 
bon ehempel. Lo ta un bon señal si e Fraccion di AVP tambe 
duna e ehempel aki y demostra cu acto y cu palabra cu AVP 
ta rechasa corupcion. Pasobra tanten cu nan ta sostene nan 
colega Benny Sevinger, Parlamentario y sospechoso den un 
di e casonan mas serio di corupcion na Aruba, nan ta atacha 
e integridad di henter Parlamento y ta daña e imagen di pais 
Aruba. 


SINTONISA 


> CONFERENCIA DI PRENSA 
DI GOBIERNO DI ARUBA 


(US 


Gabinete Wever-Croes 

MINISTER URSELL ARENDS 


Integridad, Naturalesa, Transporte y 
Cuido di Grandinan 


Vice Prome Minister 


Trash 2 Cash: 


ACION DI UN 


la η Em 
Actualmente como 26% di tur desperdicio procesa na EcoTech 
ta plastic. Aunke e cantidad di plastic pa 2019 tabata 15 ton, 
esaki no ta inclui desperdicio ricibi for di casnan residencial. 
Pa compronde e magnitud di nos uzo di plastic, prome cu a 
introduci e ley pa prohibi saco di plastic na 2017, Aruba tabata 
uza 30 miyon di e saconan aki anualmente 


Di parti di gobierno ta importante pa stimula mas negoshi pa 
explora e balor cu e materialnan procesa di reciclahe por tin, 
pa asina tambe mas por participa na e solucionnan grandi 
den Aruba su maneho di desperdicio. Den caso di plastic, tin 
varios compania/organisacion cu ta colecta, procesa of reuza 
mayoria tipo di plastic. 


Prome cu reenforsa legislacion, mester crea e fundeshi 
solido den comunidad caminda tin infrastructura - diferente 
organisacionnan - pa procesa tur e diferente tiponan di 
desperdicio, incluyendo plastic, glass, metal, palo y mas. 

IPO DI DESPERD 


Den e simannan binidero tur persona por haci un "pitch", un 
proposicion di con pa yuda reduci e cantidad of cambia e 
destino di nos desperdicio via un video cortico na e website 
www.trashtocasharuba.org. 


Asina aki Minister Ursell Arends kier traha hunto cu esnan cu 
tin un idea concreto pa colecta y/of procesa diferente tipo di 
material, y tambe esnan cu ta interesa den traha cu material 
procesa. Gobierno tin como meta pa catalisa actividadnan di 
reciclahe y economia circular mas pronto posibel, y mester 
henter comunidad su colaboracion pa tuma e pasonan 
necesario. 


Minister Arends a splica cu unabes tin partnernan den 
comunidad cu ta haci e trabou di procesamento, lo continua na 
proximo fase den e maneho nobo di desperdicio: legislacion 
manera un "Waste Policy" cu ta bai reenforsa tur esfuerso den 
maneho di desperdicio. 


Bishita www.trashtocasharuba.org pa haya sa mas kico ta 
rekeri pa asina bo tambe por pitch bo idea! 


Did you know? 

MINISTER XIOMARA MADURO 


Finansa y Cultura 


Di forma interactivo y “data-driven” 


y] | ; - 
Departamento di Impuesto (DIMP), despues di preparacion 
amplio, ta inicia e siman aki cu e prome reunionnan den cuadro 
di reforma fiscal. "Un momento historico den nos pais y den e 
trayectoria di reformanan cu a wordo acorda segun acuerdonan 
bilateral cu Hulanda,” segun Director di Departamento di Impuesto, 
Luenne Gomez-Pieters ta expresa. 


DIMP tin un aña caba preparando segun e ritmo di trabao cu e 
Pakete Nacional (Landspakket) a pone pa pais Aruba cumpli cu 
ne. Awor a yega e momento importante caminda Departamento 
di Impuesto a haya e mandato oficial di gobierno di Aruba pa por 
cuminsa papia, informa y delibera cu varios “stakeholder” den 
e trayecto aki. "Pa asina aki nos por mira si e concepto ta uno 
practico y husto y si e ta tambe un sistema cu nos tur lo por 
carga," segun e director ta splica. 


BASE AMPLIO DI PARTICIPACION 


E reunion lo ta uno informativo y tambe interactivo cu e meta pa 
stimula participacion di parti di cada stakeholder. Tin diferente 
stakeholder cu a wordo invita manera ATIA, KVK, Aruba Food 
& Beverage Association, Jewelers Association y Chinese 
Association. Esaki ta refleha un representacion hopi amplio di 
cada sector di nos economia pa asina ey DIMP cu su expertonan 
por brinda informacion detaya di e reforma fiscal y asina cada 
un negociante por bay bek cu e informacion cu nan ta ricibi y 
asesora ki impacto esaki tin of lo por tin den nan negoshi. 


"Tambe no lubida nos consumidornan, e resto di nos comunidad, 
cu tambe lo haya e informacion necesario pa asina aki por 

compronde con un sistema di BTW ta funciona, kico ta e diferencia 
entre e sistema di BBO cu nos conoce actualmente ya caba pa 
hopi aña, desde aña 2007,y kico ta e cambionan cu nos lo mester 
tene cuenta cu ne entrante 1 di januari 2023,” sra. Gomez-Pieters 
ta splica. E expertonan di Departamento di Impuesto ta ekipa y 
t'ey pa brinda e informacion, pasobra na final di dia DIMP t'ey pa 
sirbi e pueblo di Aruba cu e informacion necesario pa asina Aruba 
por ta exitoso como pais y exitoso tambe den ehecucion di tur e 
cambionan proponi den e Landspakket. 


*DATA-DRIVEN" 


Departamento di Impuesto a invita tur "Stakeholder" den forma 
digital na unda a pidi nan tambe pa comparti nan expectativa 
pa cu e sesionnan venidero. Den e sondeo aki por a identifica e 
preocupacion y e sugerencianan den diferente sector, indicando 
cu mester amplia e base di representacion pa yega na un 
conclusion husto y den balanse cu bienestar general di pais. 
Ta remarcabel cu un mayoria di invitado a expresa e necesidad 
pa adkiri un sistema di impuesto mas simpel na unda tur hende 
den comunidad mester cumpli of mehora cumplimento como 
contribuyente di impuesto. 


Departamento di Impuesto lo mantene e comunidad di Aruba 
informa di e desaroyonan den e proximo dianan, pa asina un 
y tur por adkiri mas conocemento di e materia y asina aporta 
constructivamente tambe na e proyecto "Reforma Fiscal 2023". 
Atraves di e pagina di Facebook di Departamento di Impuesto 
y e website www.impuesto.aw por lesa e noticianan encuanto e 


reformanan fiscal cu ta na caminda. 


AWENOCHI, 26 FEB 2022 (8 PM-2 AM 

Reunionnan interactivo y fructifero cu gremionan ta den 
pleno desaroyo 


IDEANAN Y CRITICA CONSTRUCTIVO 
DUNA DURANTE E PRESENTACION DI E 
CONCEPTONAN DI REFORMA FISCAL 2023 


Departamento di Impuesto (DIMP) a tene su prome sesionnan 
cu varios “Stakeholder” e siman aki den cuadro di Reforma 
Fiscal 2023, cu un base amplio di gremionan presente. E 
obhetivo di e encuentronan tabata pa presenta e contexto 
di e situacion economico/financiero actual y con por pone 
un fundeshi solido pa resolve esaki a largo plaso segun e 
acuerdonan di e Pakete Nacional (Landspakket). 


E prome fasenan di e reunionnan aki a cubri e situacion actual, 
un analisis financiero, e obhetivonan di e reforma fiscal 2023, 
aprobacionnan di parti di gobierno y finalmente e “roadmap” y 
e concepto di reforma. 


UN SISTEMA DI BELASTING MAS MODERNO 


Departamento di Impuesto a realisa un Sentiment Report 
caminda cu a midi e sentimentonan di e “Stakeholders” invita 
pa cu e cambionan den nos sistema di impuesto. Den esaki 
a haya preguntanan riba kico e comerciantenan por spera pa 
locual ta Reforma Fiscal 2023. Di tur reaccion inicial, a conclui 
cu tur hende kier un sistema di belasting mas moderno, teniendo 
na cuenta tambe e bienestar general di nos comunidad, e 
impacto economico como tambe e necesidad pa informacion y 
discusion. Locual ta bini dilanti generalmente ta participacion 
den e diseño y implementacion di un reforma fiscal, percurando 
tambe pa implementa esaki na un manera exitoso. 


A DELIBERA RIBA DIFERENTE PUNTO DEN AGENDA 


Manera a wordo comunica anteriormente, gremionan y 
Departamento di Impuesto ta di acuerdo cu mehoracion di 
cumplimento ta di sumo importancia den nos comunidad. 
Ta remarcabel cu cada asociacion of “stakeholder” tin 
diferente bista of opinion riba e reforma segun nan sector of 
specialisacion, pero ta di opinion cu e reformanan lo mester bay 
man den man cu bahamento di gasto di operacion di gobierno. 
Stakeholders ta desea di mira e cuadro total y no solamente e 
cambionan proponi riba tereno di impuesto. Tur e puntonan aki 
ta puntonan valido cu ta wordo tuma na cuenta segun DIMP y a 
sigura e gremionan cu lo tin espacio pa un sesion riba e tereno 
aki tambe. “E informacion aki ta crucial pa evalua e concepto 
actual y haci ahustenan necesario den bienestar general di 
nos pais,” Luenne Gomez-Pieters, Director di Departamento di 
Impuesto ta expresa. 


Comprendemento di e diferencia entre un sistema di BBO 
y BTW tabata un di e puntonan riba agenda, pero tambe 


compensacion di impuesto pa cada contribuyente riba tereno 


di inkomstenbelasting, loonbelasting, reparatietoeslag, 
onderstandy bijstand awordobonricibidoordie participantenan. 


Adicionalmente, preocupacionnan di e impacto di un sistema 
di BTW riba elasticidad di consumo turistico a wordo presenta 
constructivamente, caminda cu Aruba lo mester tene cuenta 
cu factornan externo cu por afecta e poder di compra, mirando 
cu nos ta importa mayoria di nos productonan. Introduccion 
di BTW lo mester wordo mira den lus di e desaroyonan 
internacional. 


“BREAKOUT SESSIONS” 


Tur “stakeholder” cu a expresa nan deseo di sigui delibera riba 
e conceptonan di reforma, lo wordo invita bek pa un segundo 
encuentro yama “Breakout session”. Departamento di Impuesto 
ta percura pa procesa tur feedback ricibi y presenta e diferente 
ideanan y calculonan di e reforma fiscal durante e sesionnan 
aki. Departamento di Impuesto y su team di experto fiscal ta 
reitera cu e reforma fiscal presenta durante e encuentronan 
aki ta conceptual y ta suheto na evaluacion di contribucion di 
gremio y di henter comunidad. 

'Nos tur tin un Boy ta biba den nos' 
MINISTER MADURO A DUNA INICIO NA E 
PROYECTO 'OP ZOEK NAAR BOY" 


Diahuebs mainta na Museo Arkeologico Nacional 
di Aruba, Minister Xiomara Maduro di Cultura, 
tabata invitado pa presencia e lansamento di e 
proyecto 'Op Zoek Naar Boy' cu ta un proyecto 
na unda studiantenan di scol secundario lo bay 
den archivonan di nos historia y asina busca 
informacion pa nan haya sa mas di Boy Ecury, 
ken e tabata como persona, kico el'a representa 
pa nos y e rol cu el'a hunga den segunda guerra 
mundial. 


Minister ta gradici tur esnan cu a colabora cu e 
proyecto aki. E mandatario ta gradici e hoben Crystal 
Brete di Muchila Creativo pa su bunita ilustracion di 
Boy. Minister Maduro ta contento cu e proyecto aki cu 
ta stimula e hobennan pa ta mas curioso y busca pa 
sa mas di e historia di nos Pais. 


E mainta a habri cu palabra di sra. Anne Witsenburg, 
directora di Monumentenfonds cu a subraya cu 
awor, mas cu nunca, e proyecto aki ta di balor 
mirando e acontecimentonan cu tin pasando rond 
mundo. E mainta a sigui cu un representantenan 
di skolnan Filomena College MAVO y Colegio San 
Antonio cu tambe ta wak e balor cu e proyecto aki 
tin pa enseñansa y cultura. Despues di esaki, sra. 
Conny Groot di Stichting Cultuurgeneratie a hiba 
palabra contando esnan presente di con a bin na 
e idea di e proyecto aki y con e studiantenan lo 
participa den esaki. 


Finalmente, Minister Maduro a hiba palabra 
bisando cu 'nos tur tin un Boy ta biba den nos' y cu 
awor, mirando tur locual ta pasando rond mundo, 
ta momento pa para keto un rato y pensa pa nos 
mes ta con e lo tabata pa Boy, tempo cu e tabata 
pasando den segunda guerra mundial, y kiko nos 
por siña di Boy. 


E proyecto aki ta un colaboracion entre Stichting 
Cultuurgeneratie, ^ Monumentenfonds Aruba, 
Museo Archeologico Arubano, Archivo Nacional, 
Muchila Creativo, Filomena College MAVO, 
Colegio San Antonio, Muchila Creativo y Media 
College na Amsterdam y tin como meta pa stimula 
nos studiantenan pa recorda y honra nos heroenan 
di antes y di awo pa celebra cu ainda nos por crece 
y biba den libertad. 

CHIKITO Y SIMPEL BO POR TA, 


PERO SI RESPETA 


ISLA W ONLINE A 


Diabierna 25 Februari 2022 


R DANGUI ODUBER 


MIEMBRONAN DI ATSA A RICIBI 


NOTICIANAN HOPI POSITIVO DURANTE 
NAN PROMER REUNION DI 2022 


Diahuebs merdia Minister di Turismo y Salud Publico Sr. 
Dangui Oduber tabata presente na La Cabana Beach Resort 
caminda e tabata tin un encuentro cu e miembronan di Aruba 
Time Share Association (ATSA). Den e encuentro aki Minister 
Oduber a gradici e miembronan di ATSA pa tur e bon trabou cu 
nan ta haci pa e industria turistico y tambe refleha riba tur locual 
Aruba su turismo a pasa aden den aña 2020 y 2021. Tambe 
e mandatario a elabora riba e “Exit Strategy” y e proyectonan 
cu tin proyecta pa cuminsa e aña aki, dunando un splicacion 
amplio na tur e miembronan. 


EXIT STRATEGY 
d. Cuminsa habri e discusion di bai pa por declara e virus 
aki endemic. 


E virus a muteer hopi y e ultimo variante ta menos fuerte. 
Ta pesey nos tambe mester considera declara e pandemia 
endemico. 


2. Expande e capacidad di nos ICU 

Semper tawata papia di expande e ICU unit y tambe tin 
mas personal di nos mes. Hulanda a juda Aruba durante e 
pandemia cu personal di "AMI Expeditionaly Healthcare", 
cual ta personalnan hopi costoso. Awor riba propio forza kier 
expande nos capacidad na ICU. 


3. Elimina Covid Insurance 
Elimina seguro obligatorio na airport y introduci un heffing cu 
lo ta specialmente pa genera entrada pa inverti bek den cuido. 

Continuacion MIEMBRONAN DI ATSA A RICIBI NOTICIANAN HOPI POSITIVO.... 


4. Lo bay cambia e maneho di testing na airport y tambe e 
maneho di testing pa localnan. 

Pa e turista ja caba a flexibilisa e maneho di ingreso caminda 
desde 18 di januari a cuminsa acepta Anti Gen testing cu ta 
mas economico y a cambia e PCR testing di 24 pa 48 ora 
prome cu e vuelo pa Aruba. 

Pa e localnan lo bay cambia e manera di test debi cu e manera 
actual ya no ta dunando e efectividad y e no ta sostenibel mas 
mirando cu e variante aki ta mucho mas contagioso. Ta bay 
introduci un maneho di test nobo cu ta e sentinel testing. Esaki 
ta nifica cu dokternan di cas ta bay haci invitacion selectivo na 
diferente personan pa bin haci test pa haya un indicacion con 
e virus ta plamando den comunidad. 

5. Ta bay reenforza Departamento di Salud Publico. 


6. Lo sigui focus riba booster y vacuna. 

E vacuna a duna resultado cu nos tawata buscando y pesey 
lo bay sigui recomenda esaki. Minister Oduber a recorda 
comunidad cu durante e peak den e di 4 ola tabata tin 116 
persona interna den hospital y 82% di esnan interna NO tabata 
ta vacuna. 


PROYECTONAN PA 2022 

Minister Oduber a comparti algun noticia hopi positivo pa e 
turismo di Aruba den forma di proyectonan cu sea ta andando 
y/of ta planea pa cuminsa e aña aki na e miembronan di ATSA. 
Tur e proyectonan aki ta wordo haci cu fondonan sea di ATA of 


TPEF of den combinacion. 

e Tin e proyecto di dragamento cu ta andando den nos waf 
caminda a haci un inversion di 1.6 miyon florin. E proyecto aki 
ta bay haci posibel pa Aruba por acomoda e mega cruseronan 
den nos waf. 


D Tin e master plan di Colony cuta ensera e embeyecimento 
di Baby Beach y e extencion di Rodgers Beach. 

. Tin e proyecto di "Mountain Bike Trail" cu lo ta den Parke 
Arikok. 

. Ta bay habri rutanan nobo directamente for di Austin, 
Texas y tambe for di London, Inglatera. 

. Proyecto di restoracion di Fort Zoutman. 

. Proyecto di embeyecimento di Eagle Beach. 

. Proyecto αἱ Hooiberg caminda lo bay embeyece e 


trapinan cu mosaic y tambe lo bay construi un mirador na e 
punta ariba Hooiberg. 

. Proyecto di ^waste management" di TPEF caminda ta 
cambia tur e barinan pa barinan special pa sortimento di sushi 
pa reciclahe. 

e Proyecto di Malmok Boardwalk fase 3. 


Finalmente Minister Dangui Oduber a bolbe gradici e 
miembronan di ATSA pa e bon cooperacion cu nan a duna 
Gobierno di Aruba durante henter e pandemia. Minister Oduber 
ta spera di por a inspira confiansa den e miembronan pa cu e 
futuro nos dilanti den e era nobo cu ta bay bin, e era despues 
di e pandemia. 


(9) 

INVERSION Y 
OPORTUNIDAD 


MINISTER ENDY CROES 


Enseñansa y Deporte 


MESS == AA 

Diabierna atardi Minister Endy Croes a haci bishita di cortesia 
na Xavier University School of Medicine Aruba na Hato riba 
invitacion di e scol. E Mandatario tabata eynan dos aña pasa 
dia cu e scol a pone e prome piedra pe construccion di un 
campus nobo. E tempo ey como Parlamentario y awe den 
su funcion como Minister di Enseñansa y Deporte a mira e 
desaroyo y realisacion di e campus di Xavier University School 
of Medicine. 
Presente ne ocasion tabata Dr. Jamiu Busari, Cabesante di 
Academia HOH, sr. Frank H. Croes, Miembro Directiva Xavier 
University Aruba, Dr. Arun Dubey, Rector di Xavier University, 
Dr. Kevin Pawlak, Cabesante Xavier University Nursing 
Program, sr. Karel Matthijs, Coordinador Intl Scol di Nurse, 
ThomasMore University, Belgica y sra. Cindy Heremans, 
Coordinador Int'| Scol di Nurse, ThomasMore Univ., Belgica. E 
Mandatario haya un recorido di e luga. E campus ta conta cu 
96 camber unda e studiantenan por biba riba campus. Cada 
camber maximo 2 persona por keda aden. Den futuro cercano 
Xavier University School of Medicine Aruba ta bay construi un 
tower mas di 96 camber. 


e | 

‘Un compleho masha bunita y espacioso, e tin un piscina, 
cancha di basketball, cancha di volleyball, un gym y diferente 
facilidadnan, oficinanan y un cushina', e Mandatario a expresa. 
E campus tin pakete cu ta inclui entre otro tres cuminda pa dia 
pe studiantenan. E di dos fase ta pa traha, auditorio di alrededor 
400 pa 500 stoel ultramoderno como tambe e klasnan pa duna 
les. E Mandatario a sigui bisa nos ta papiando di un inversion 
total di 60 miyon Dollar cu e Xavier University a inverti na 
Aruba. 


E studiante por haci su 'bachelor' den medicina y despues 
por continua cu su 'master' tanto na Merca como Canada. 
E idea ta pa traha mas cerca posibel cu Gobierno di Aruba 
y instancianan manera entre otro Directie Onderwijs pa den 
forma di colaboracion sigui reuni cu otro pa mira den ki forma 
por keda coopera cu otro. 'E tabata un reunion fuctifero', e 
Mandatario a finalisa. Pabien na Xavier School of Medicine 
Aruba cu un hoya di proyecto! 

Centro di Control di Cacho (CCC): 
CIFRNAN DI 2020 Y 2021 TA ILUSTRA TANTO 
EXITO COMO RETONAN 


Den cuadro di transparencia y informacion na comunidad, 
Centro di Control di Cacho ta presenta cifranan di afia 2020 y 
2021 y ta elobora riba e exitonan y retonan exsistente. 


E CCC a wordo inaugura na juli 2020 como un luga cu ta wordo 
maneha, caminda autoridad por pone cachonan “in bewaring” 
manera cu Ley di Cacho ta prescribi, pero tambe como luga 
pa yuda controla e populacion di cacho door cu hendenan por 
keda trece nan mascotanan indesea of cachonan cu ta parce 
di no tin un doño. Alabes na CCC por haya informacion di cuido 
di cacho en general, of con pa preveni reproduccion indesea. 


Cifranan di 2020 ta indica cu durante e lunanan di juli, augustus, 
september, oktober, november y december, 221 cacho a wordo 
treci na e sitio, di cual 117 a wordo adopta y 104 a wordo 
poni drumi. Esaki ta igual na un porcentahe di adoptacion y 
euthansia di respectivamente 53% y 47%. E cifranan aki a ser 
publica den comienso di 2021. 


Pa aña 2021 e cifranan ta mustra un total di 562 cacho cu a 
wordo treci na CCC, di cual 12 (2%) a wordo busca bek door 
di su doño y 331 a wordo adopta (59%). Pues un porcentahe 
di euthanasia di 39% pa 2021. 


Apesar di ta un centro pa cacho so, pushinan indesea tambe 
ta wordo treci na e sitio. Pa loke ta trata pushi, un total di 549 
pushi a wordo treci durante 2021, di cual 161 a wordo tuma 
door di un fundacion. Den 2020 un total di 246 pushi a ser 
treci, di cual 25 pushi a wordo scapa. 


E realidad ta cu e cantidad di cacho y pushi cu ta wordo treci 
ainda ta tiki compara cu locual tabata wordo treci na e mesun 
sitio aki den e añanan anterior tempo cu e hoki di Veterinaire 
Dienst no tabata uno maneha; e tempo ey e cantidad pa aña di 
cacho y pushi cu tabata wordo treci tabata semper den miles. 
E porcentahe di euthanasia e tempo ey tabata 98% tambe; 
pues Gobierno di Aruba ta hopi contento cu e gran avance cu 
CCC ta nifica pa nos comunidad y pa nos bestianan. Alabes 
mester menciona cu e hecho cu tanto cacho y pushi a wordo 
brinda un di dos oportunidad pa un bida digno, no por a wordo 
logra sin e colaboracion di varios fundacion. Apenas 5% di e 
cachonan cu a wordo adopta na 2021 a bay na un hogar cu no 
ta afilia na un fundacion, pues 95% di e cachonan y 100% di e 
pushinan a wordo tuma door di un fundacion cu na su turno tin 
caba of lo busca un hogar nobo pa nan. E imagen aki bao ta 
ilustra e cifranan entre e fundacionnan den 2021. 


Concluyendo por ser bisa cu e derecho di exsistentcia y balor 
agrega di CCC como tambe e tremendo trabao y cooperacion 
cu fundacionnan ta ser considera como exitonan. Banda di 
e exitonan e retonan tambe mester ser ilustra y identifica. E 
retonan exsistene por ser califica den corto: 


311 honden gered vanuit CCC in 2021 


wm Aruba Animal Shelter 
m ARA 
E Sgt. Pepper's Friends 
wm Nisi Canis 
m Criollo Trappers 

One Love Foundation 
B Luna Foundation 
= Cunucu Dog Rescue 
m ARF 
E Streetdogs Of Aruba 
ΗΝΙΕΡ 


m adopties bij CCC 
1 Un grado hopi abao di adopcion; 
2. Un falta di conocemento y cumplimento cu e Ley di 
Cacho; 
3. Un grado halto di dofionan di mascota cu no ta asumi 
nan responsabilida y e falta di educacion den esaki; 
4. Un division entre stakeholders pa motibo di diferente 


vision riba e solucion pa e problematica. Esaki den corto por 
ser descirbi como un diferencia entre un pensamento di Trap, 
Neuter & Release (TNR) y un pensamento cu ta tene cuenta 
cu e leynan exsistente y e problematica di cachonan riba caya; 
5, Un cantidad halto di abandono di nos mascotanan, y cu 
esaki ta incluyendo e abandono di mascotanan cu ta sosode 
na CCC fuera di e orarionan di operacion, 

6. Un grado abao di mascotanan cu no ta sterlisa y/of cu 
tin microchip. 


E National Plan for Stray Animals’ ta un plan intregal cu ta 
atendiendo cu entre otro e retonan menciona. Den esaki ta hopi 
importante pa Gobierno hunto cu fundacionnan enfoka riba 
locual nan tin den comun y riba posibel solucionan. Cooperacion, 
stimula adopcion, sterilisacion di nos mascotanan tanto cacho 
y pushi, como tambe un actitud positivo den comunidad, ta 
puntonan clave pa nos por logra nos metanan. 


Pa mas informacion y pa keda na altura di e ultimo desaroyonan 
por sigi e paginanan di FaceBook di CCC y Stima Mi Mascota. 
Orario di servicio di CCC ta di dialuna pa diabierna di 8am pa 
11.30 am. 


Gabinete Wever - Croes T] 

TRASH J CASH 


Waste Management Solutions. —» 


Did you know? 


DEMOLITI 


Did you know? 


etc, used within the μας 


ito, cused onfi findi Moto μα 


i E ica 
ο ορίος Ciflom'surgicalwastelby/sterilization) 
beforelrecyclinas 


TRASH |J CASH 


Did you'know? 

Metals are a finite natural resource and are'highly. Ας ΤῊ 

In 2019, 188 tons of varying types of metals were received at Parkietenbos, 
and 130 tons in 2020. Aruba currently has the expertise and technology to 
separate metals and ready these for export (to be recycled and reused as 
new materials). 


TIRES > 
RUBBER - 


Did you know? 

In 2019; Parkietenbos received:506 tons of tires, and in 2020 it 
received 423 tons. We currently have the technology and 
expertise in Aruba to recycle tires to produce energy. 


PALLETS + 
WOOD 


Did you know? 
In 2019, the volume of pallet wood and pl IC 
was received by Parkietenbos was 15,411 Tora E 
2020. Although we do not have exact figures!for the. 
these separately, in the short-term pallet wood can be recycle 
incinerated depending on the quality and treatment of the wood. 


^ GARDEN 
¿WASTE 


Did'you know? 

In 2019, the volume of pallet wood and plant-based 
waste that was received by Parkietenbos was 15,411 tons 
that come from different sources. 


— — If we could separate these, our garden waste could be 
shredded to produce mulch for the agricultural sector. 
Composting combined with certain types of food waste | 
could also be an opportunity to eliminate this waste 
stream to Parkietenbos. TRASH CASH 

Departamento di Salud Publico: 


UPDATE 25 DI FEBRUARI 2022 


Segun resumen di awe 11 persona a recupera y un total di 
15 caso nobo di COVID-19 a keda registra di cual 4 ta no- 
residente. 

E cifranan aki ta representa un 'Positivity rate' bou di nos 
residentenan di 2996. E cantidad di casonan activo di COVID-19 
pa awe ta 66 y cantidad di fayecidonan relaciona cu COVID-19 
ta 211. Datos ta ilustra casonan nobo di COVID cu un averahe 


semanal di 12 caso pa dia y un averahe di “Positivity rate' 
semanal di 2396 pa dia. 


Actualmente na Aruba tin 4 persona interna cu of debi na 
COVID di cual den ICU tin 1 persona y riba piso general tin 3. 
Na Colombia tin actualmente 5 persona den ICU y ninguno (0) 
riba piso general. 


RESIDENTE NO-RESIDENTE 


11 
51 
28898 
29155 
206 

Positivo 


Vacuna 


MINISTERIO DI TURISMO, 
SALUBRIDAD PUBLICO 
y DEPORTE 


HABITONAN PA KED 


VACUNA 


Progreka 


ni uza productonan deriva di tabaco 


DENTEMPODI | - Y VACUNACION 


Huma y/of uza productonan deriva di tabaco ta habitonan hopi 
peligroso. Huma ta causa miles αἱ morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Laba man 
frecuentemente 


Mantene 1.5M 
minimo di distancia 


Uza tapa boca 
paden di tur lugar. 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Tele Fin di Siman! 


